rejauldu/bengali-wikipedia huggingface dataset:
নোয়াশাল হল কামরুল হাসান ও আকাশ রঞ্জন রচিত ও মীর সাব্বির পরিচালিত একটি বাংলাদেশী ধারাবাহিক কমেডি বা হাসির নাটক।  কাহিনী সংক্ষেপ নোয়াখালী এবং বরিশালের দুটি পরিবারের গল্প নিয়ে ধারাবাহিকটি তৈরি করা হয়েছে। ধারাবাহিকটিতে এ টি এম শামসুজ্জামান নোয়াখালী পরিবারের কর্তা এবং খায়রুল আলম সবুজ বরিশাল পরিবারের কর্তা। দুই পরিবারের এই দুইজন কর্তাব্যক্তির মধ্যে ঝামেলা লেগে থাকে। এদের এই ঝগড়াঝাটি একটা পর্যায়ে তাদের বাড়ির স্ত্রী সন্তানদের মধ্যে ছড়িয়ে পরে। ফলশ্রুতিতে নানান সব ঘটনা ঘটতে থাকে। নাটকের গল্পে দেখা যায়, মোহনপুর গ্রামের দুই প্রভাবশালী ব্যক্তি। একজনের নাম শাহাবুদ্দিন আরেক জনের নাম কুব্বত আলী। একজন ইটের ব্যবসায়ী, অন্যজন বালুর ব্যবসায়ী। একজনের বাড়ি বরিশাল অন্য জনের বাড়ি নোয়াখালী। শাহাবুদ্দিনের এক ছেলে এক মেয়ে ও কুব্বত আলীর এক ছেলে এক মেয়ে। দীর্ঘ বছর ধরে পাশাপাশি তারা বসবাস করে। দুই পরিবারের মিলমিশ যেমন আছে তেমনি খুনসুটিও আছে। এই দুই পরিবার নিয়ে এলাকাবাসীর মধ্যে এক ধরনের আকর্ষণও আছে, কারণ এই দুই পরিবারের ঝগড়াঝাটি এলাকাবাসীর মধ্যে এক ধরনের হাস্যরস তৈরি করে। বিভিন্ন সময়ে বিভিন্ন ঘটনায় এই দুই পরিবার উত্তোজিত হয়ে ঝগড়া করে আবার মিলেও যায়। নোয়াখালী এবং বরিশাল এলাকার বাসিন্দা হওয়ার কারণে তারা এলাকায় অত্যধিক জনপ্রিয়। কেউ কেউ এই দুই পরিবারকে মিল করে নোয়াশাল পরিবার বলে ডাকে। মূলত এই দুই পরিবারের হাসি, কান্না, সুখ-দুঃখ, আনন্দ বেদনা এবং ঝগড়াঝাটির মাধ্যমে নাটকটিতে পুরো বাংলাদেশকে দেখানোর চেষ্টা করা হয়েছে।  অভিনয় এতে অভিনয় করেছেন এটিএম শামসুজ্জামান, খায়রুল আলম সবুজ, চিত্রলেখা গুহ, ডলি জহুর, আলীরাজ, মীর সাব্বির, রওনক হাসান, ফারুক আহমেদ, নাজনীন হাসান চুমকি, অহনা, নিশা, বিনয় ভদ্র, আমিন আজাদ, সুভাশীষ ভৌমিক, বাদল, হায়দার, দেব মিঠু সহ আরও অনেকে। অভিনেত্রী ইশানা ৯৬ তম পর্ব থেকে নাটকটিতে যুক্ত হন। নাটকের শেষ পরবে এটিএম শামসুজ্জামান অনুপস্থিত ছিলেন।  সম্প্রচার ২০১৪ সালের ২ বা ৩ ফেব্রুয়ারি থেকে প্রতি সোম, মঙ্গল ও বুধবার ৯টা ২০ মিনিটে বাংলাদেশী বেসরকারি টেলিভিশন চ্যানেল আরটিভিতে ধারাবাহিটির সম্প্রচার শুরু হয়। দর্শকপ্রিয়তার কারণে নাটকটির পর্বের সংখ্যা বৃদ্ধি পায় এবং প্রচারের এক পর্যায়ে নাটকটি ব্যাপক জনপ্রিয়তা অর্জন করে। ২০১৯ সালের ১৮ জুলাইয়ে ৮৭১তম পর্ব সম্প্রচারের মধ্য দিয়ে ধারাবাহিকটির সম্প্রচারের পরিসমাপ্তি ঘটে।  নির্মাণ নাটক সম্পর্কে মীর সাব্বির বলেন, "নোয়াখালীর নোয়া আর বরিশালের শাল নিয়ে নাটকের নাম দেয়া হয়েছে নোয়াশাল। এর আগে ‘বরিশাল বনাম নোয়াখালী’ নামের খন্ড নাটক পরিচালনা করার পর দর্শকের কাছ থেকে ভালো সাড়া পেয়েছিলাম। তার ধারাবাহিকতায় দর্শকের জন্য এই নাটকটি নির্মাণ করা। আশা করি দর্শক এর প্রতিটি পর্বই এনজয় করবে।" তিনি আরও বলেন, "আরটিভিতে যখন এই নাটকটি শুরু হয় তখন আমরা ২৬ অথবা ৫২ পর্বের নাটকের জন্য চুক্তিবদ্ধ হয়েছিলাম। কিন্তু এই নাটকটি যে এত দীর্ঘ নাটক হবে সেটা এখনো আমার কাছে স্বপ্নের মতো মনে হয়। এটা যে এত জনপ্রিয় হবে কল্পনাই করতে পারিনি। দুটো অঞ্চলের ভাষা নিয়ে তৈরি একটি নাটক আপামর জনতা গ্রহণ করেছে এবং তাদের ভালোবাসা পেয়েছি। এটা কিন্তু আমাদের একটা সফলতা। তবে এই শেষই শেষ নয়। আমরা নতুন কিছু করতে চাই।"  তথ্যসূত্র  বিষয়শ্রেণী:নাট্য টেলিভিশন ধারাবাহিক বিষয়শ্রেণী:বাংলাদেশী নাট্য টেলিভিশন ধারাবাহিক
মোরঙ জেলা ( ) হচ্ছে নেপালের পূর্বাঞ্চল বিকাস ক্ষেত্রের কোশী অঞ্চলের একটি জেলা। এই জেলার আয়তন । বিরাটনগর, নেপাল হচ্ছে এই জেলার সদরদপ্তর।   ভৌগোলিক উপাত্ত ও গঠন এ জেলার আয়তন ১৮৫৫ বর্গমাইল। মোরাং পূর্ব নেপালের দক্ষিণ তরাই বা সমভূমি অঞ্চলে অবস্থিত।  এই ব্যবস্থার সবচেয়ে গুরত্বপূর্ণ জমির ফসল হচ্ছে ধান ও পাট। যদিও শালবন জেলার উত্তরাংশে আছে যেখানে সমভূমি পাহাড়ের সাথে মিশেছে।   জনসংখ্যার উপাত্ত  ২০১১ সালের আদমশুমারি অনুসারে এ জেলার লোকসংখ্যা ৯৬৫,৩৭০ জন। এদের মধ্যে ২৭.৬% নেপালি, ৩৩.৬% মৈথিলি, ৫.৯% থারু, ৩.৮% রাজবংশী, ৩.৭% লিম্বু, ৩.২% উর্দু, ২.০% রাই ২.০% সাঁওতালি, ১.৯% তামাং, ১.৯% অঙ্গিকা, ১.৯% মাগার, ১.৫% নেওয়ারি, ১.৩% ভূজেল, ১.১% ধীমল, ০.৯% বানতাওয়া, ০.৮% ভোজপুরী, ০.৭% তাজপুরিয়া, ০.৬% হিন্দি, ০.৬% উড়ানও / উড়উ, ০.৬% রাজস্থানী, ০.৫% গুরুং এবং ০.৫% চামলিং তাদের প্রথম ভাষা হিসাবে ব্যবহার করে।  এই জেলার জনসংখ্যার ৪৩.৯% নেপালি, ২.৯% হিন্দি, ২.২% মৈথিলি, ০.৮% বানতাওয়া, ০.৮% থারু এবং ০.৬% রাজবংশী ভাষাকে তাদের দ্বিতীয় ভাষা হিসাবে ব্যবহার করে।   ইতিহাস    প্রশাসনিক অঞ্চলসমূহ   জাতিসত্ত্বা মোরঙ জেলায় সাঁওতাল জনগোষ্ঠীর মানুষ রয়েছেন ১৬,৩৮৭ জন।   শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা
সর্বদর্শনসংগ্রহ (সংস্কৃত: सर्वदर्शनसंग्रह) হ'ল চৌদ্দ শতকের পণ্ডিত মধ্বাচার্য বা বিদ্যারণ্যের একটি দার্শনিক পাঠ্য। বইটিতে, মধ্বাচার্য সেই সময়ে ভারতে বর্তমান ষোলটি দার্শনিক ব্যবস্থার পর্যালোচনা করেছেন এবং তার কাছে যা তাদের সবচেয়ে গুরুত্বপূর্ণ নীতি বলে মনে হয়েছিল, এবং তাদের অনুসারীরা সেগুলি বজায় রাখার জন্য প্রধান যুক্তিগুলি দিয়েছেন।  এটিকে বিভিন্ন পণ্ডিতদের দ্বারা প্রতিদ্বন্দ্বিতা করানো হয়েছে।  পাঠ্য পরিলেখোর সময় মাধব প্রায়শই বিভিন্ন পদ্ধতিতে দৈর্ঘ্যের অস্পষ্ট বিবরণ ব্যাখ্যা করেন। পদ্ধতিগুলিকে অদ্বৈত দৃষ্টিকোণে সাজানো হয়েছে। সর্বপল্লী রাধাকৃষ্ণণ এর মতে, পাঠ্যটি "অদ্বৈত বেদান্ত এর সমাপ্তি ঘটিয়ে ধীরে ধীরে আরোহী সিরিজ প্রদর্শন করার জন্য চিন্তার ষোলটি পদ্ধতির পরিলেখ করে।  অধ্যায়সমূহ পাঠ্যটিতে মাধব দ্বারা ব্যাখ্যা করা দর্শনের ষোলটি পদ্ধতি হল:  চার্বাক  বৌদ্ধধর্ম  অরহতা বা জৈনধর্ম  রামানুজ ব্যবস্থা বা শ্রী বৈষ্ণবধর্ম  পূর্ণ-প্রজ্ঞা দর্শন বা তত্ত্ববাদ বা দ্বৈতবেদান্ত  নকুলীসা-পশুপাত  শৈবধর্ম  প্রত্যবিজ্ঞা (কাশ্মীর শৈবধর্ম) বা স্বীকৃতিমূলক ব্যবস্থা  রাসেশ্বর বা পারদ পদ্ধতি   বৈশেষিক বা অলুক্য  অক্ষপদ বা ন্যায়  জৈমিনি  পাণিনি  সাংখ্য  পতঞ্জলি বা যোগ  বেদান্ত বা আদি শঙ্কর  সর্বদর্শনসংগ্রহ নিজেই ১৬ তম অধ্যায় (অদ্বৈত বেদান্ত, বা আদি শঙ্করের পদ্ধতি) ধারণ করে না, যার অনুপস্থিতি ১৫ তম অধ্যায়ের শেষে অনুচ্ছেদ দ্বারা ব্যাখ্যা করা হয়েছে, (পতঞ্জলি-দর্শন)। এটি বলে: "শঙ্করের ব্যবস্থা, যা পরবর্তীতে আসে, এবং যা সমস্ত পদ্ধতির মণি, আমাদের দ্বারা অন্য কোথাও ব্যাখ্যা করা হয়েছে, তাই এটি এখানে অস্পৃশ্য রাখা হয়েছে"।  মধ্বাচার্য খণ্ডন করার চেষ্টা করেন, অধ্যায়ে অধ্যায়, তাঁর সময়ে বিশিষ্ট চিন্তাধারার অন্যান্য ব্যবস্থা। বৌদ্ধ ও জৈন দর্শন ব্যতীত, বিদ্যারণ্য সরাসরি তাদের প্রতিষ্ঠাতা বা নেতৃস্থানীয় উদ্যোক্তাদের রচনা থেকে উদ্ধৃতি আঁকেন এবং এটিও যোগ করতে হবে যে এই রচনায়, অসাধারণ মানসিক বিচ্ছিন্নতার সাথে, তিনি নিজেকে ষোলটি স্বতন্ত্র দার্শনিক ব্যবস্থার অনুগামীর অবস্থানে রাখেন।  সর্বদর্শনসংগ্রহ হল প্রাচীন ভারতে দর্শনের বস্তুবাদী পদ্ধতি লোকায়ত সম্পর্কে তথ্যের কয়েকটি উপলব্ধ উৎসের মধ্যে একটি। প্রথম অধ্যায়ে, "চার্বাক ব্যবস্থা", তিনি লোকায়তিকদের যুক্তির সমালোচনা করেছেন। এটি করার সময় তিনি চার্বাক রচনা থেকে ব্যাপকভাবে উদ্ধৃত করেছেন। এটা সম্ভব যে এই যুক্তিগুলির মধ্যে কিছু লোকায়ত দৃষ্টিকোণ হিসাবে উপস্থাপন করা লোকায়ত দর্শনের নিছক ব্যাঙ্গচিত্র হতে পারে। তবুও লোকায়তিকদের কোনো মূল কাজের অনুপস্থিতিতে, এটি প্রাচীন ভারতে বস্তুবাদী দর্শনের উপর আজ উপলব্ধ তথ্যের খুব কম উৎসগুলির মধ্যে একটি।  তথ্যসূত্র  বিষয়শ্রেণী:ভারতীয় দর্শন বিষয়শ্রেণী:হিন্দু দর্শন বিষয়শ্রেণী:অদ্বৈত বেদান্ত
থাম্ব|মিলেট নেটওয়ার্কের সদস্যরা মিলেট নেটওয়ার্ক অফ ইণ্ডিয়া বাজরা চাষীদের সহায়তা করে। এটি তৈরি করেছিলেন একশ জন মহিলা যাঁরা এই ঐতিহ্যবাহী ফসলের গুণাবলী উপলব্ধি করেছিলেন। এই দলটি গ্রামের কৃষকদের কম জল ব্যবহার এবং জৈব সার ব্যবহার করে বাজরা চাষে সহায়তা করেছে এবং একই সাথে ধানের মতো প্রতিযোগী ফসল চাষে সরকারি ভর্তুকির অবিচারের বিষয়টি তুলে ধরেছে। এই সংস্থা নারী শক্তি পুরস্কার এবং নিরক্ষীয় পুরস্কার উভয়ই পেয়েছে।   পটভূমি  alt=refer to caption|ডান|থাম্ব| ভারতীয় বাজরার দানা মিলেট ভারতের একটি ঐতিহ্যবাহী শস্য এবং মিলেট নেটওয়ার্ক অফ ইণ্ডিয়া এটিকে চাষের জন্য প্রচার করে কারণ অন্যান্য ফসলের তুলনায় এই ফসল কম জলে জন্মায়। ভারতে চালের ওপর ভর্তুকি দেওয়া হয়, তার সাথে তুলনা করলে এটি বিশেষভাবে স্পষ্ট হয়। বাজরা খারাপ মাটিতে জন্মে, এই ফসল খুব কমই রোগাক্রান্ত হয় এবং কাটা ফসল দীর্ঘ সময় ধরে সংরক্ষণ করা যায়। বাজরা চাষে প্রাকৃতিক সার ব্যবহার করা যেতে পারে, কিন্তু এখনও অনেক কৃষক এটি চাষ করেন না, চাহিদা কম থাকায় তাঁরা এটির চাষ বন্ধ করে দেন। সাদা চাল বেশি জনপ্রিয় এবং ধান চাষে সরকারি ভর্তুকি পাওয়া যায়।  ২০১৬ সালে, মিলেট নেটওয়ার্ক আইন দ্বারা বাজরাকে স্বীকৃতি দেওয়ার জন্য প্রচারণা এবং সরকারের কাছে তদবির করছিল, বর্তমানে সরকার এটিকে বাদ দিয়েছে। তারা চেয়েছিল জাতীয় খাদ্য নিরাপত্তা আইন সংশোধন করা হোক যাতে দরিদ্রদের জন্য ভর্তুকিযুক্ত খাদ্যের তালিকায় বাজরা অন্তর্ভুক্ত করা হয়। মাসব্যাপী এই প্রচারণাটি বিশ্ব খাদ্য দিবসে শেষ হয়েছিল। বাম|থাম্ব| একজন মিলেট নেটওয়ার্ক প্রতিনিধি নারী শক্তি পুরস্কার গ্রহণ করেন ২০১৮ সালের মধ্যে, মিলেট নেটওয়ার্কে ৫,০০০ জন সদস্য ছিল এবং মোঘুলাম্মা ২০১৮ সালে আন্তর্জাতিক নারী দিবসে মিলেট নেটওয়ার্কের পক্ষ থেকে নারী শক্তি পুরস্কার নিয়েছিলেন। নারীর ক্ষমতায়নে অসামান্য অবদানের জন্য মিলেট নেটওয়ার্ক মহিলাদের জন্য সর্বোচ্চ বেসামরিক সম্মানে ভূষিত হয়েছিল। ভারতের রাষ্ট্রপতি রাম নাথ কোবিন্দ ২০১৮ সালের ৮ই মার্চ এই পুরস্কার প্রদান করেন। সারা ভারত থেকে আসা ৩৯ জন পুরস্কার প্রাপকের মধ্যে মিলেট নেটওয়ার্ক একটি ছিল। মোঘুলাম্মা এই পুরস্কারটি গ্রহণ করেছিলেন, তাঁর বয়স ছিল ৩৬ বছর। তাঁর স্বামী এবং শাশুড়ি মারা যাওয়ার পর তিনি একজন পূর্ণকালীন কৃষক হয়েছিলেন। তাঁর শাশুড়িই তাঁকে মিলেট নেটওয়ার্কের সাথে যুক্ত করেছিলেন, জৈবভাবে বাজরা চাষে সাফল্য অর্জন করে তিনি জাতীয় মনোযোগ আকর্ষণ করেছেন। মিলেট নেটওয়ার্ক কীটপতঙ্গ নিয়ন্ত্রণ এবং কেঁচো সার, জৈব সার ও পঞ্চগব্যের মতো জৈব ব্যবহার সম্পর্কে পরামর্শ প্রদান করে। ২০১৯ সালে তিনি ইউনেস্কো থেকে নিরক্ষীয় অঞ্চল পুরস্কার গ্রহণের জন্য নিউ ইয়র্কে যান।   তথ্যসূত্র   বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারত ভিত্তিক সংগঠন
যেমন  {{#invoke: CricketLeagueGroupStageSummary|IPL <!-- home | away  | result | margin | DL --> | MI      | KKR   | A      | 41R    | N | KKR     | MI    | H      | 2W     | N | MI      | CSK   | T      |        | Y | CSK     | MI    | H      | SO     | N | KKR     | CSK   | N      |        | N | CSK     | KKR   |        |        | }}
ফ্রাইফ্রাইড রাইস বা ভাত ভাজা বা ভাত ভাজি''' এশিয়ার অন্যতম একপ্রকার খাবার। বিশেষত দক্ষিণ-পূর্ব এশিয়াতে এই খাবার প্রচলিত। ভাতকে অর্থাৎ সেদ্ধ চালকে তেলের সাহায্যে কড়াইতে ভেজে রান্না করা হয়। এর সাথে ডিম, সবজি, মাংস মিশিয়ে রান্না করলে এর স্বাদ বৃদ্ধি পায়। বাংলাদেশের অনেক স্থানে না খাওয়া ভাতকে ভেজেও ফ্রাইড রাইস রান্না করা হয়। বাংলাদেশের অনেক রেস্তোরায় ফ্রাইড রাইস মানুষের পছন্দের উল্লেখযোগ্য স্থান দখল করে আছে। ফ্রাইড রাইস সর্বপ্রথম চীনের সুই সাম্রাজ্যে  বিকশিত হয়েছিল। সমস্ত ফ্রাইড রাইস জাতীয় খাবারের উৎপত্তি চীনা ফ্রাইড রাইস থেকে হয়েছে বলে মনে করা হয়।   চীনা ফ্রাইড রাইস(মান ফান)  চীনা খাদ্যসম্ভারে ফ্রাইড রাইস উপাদেয় এবং আকর্ষণীয় এক খাবারে পরিণত হয়েছে। সেখানে ভাত ভাজার সময় ডিম, সবজি,চিংড়ী মাছ, মাংস ইত্যাদি মিশিয়ে এর স্বাদ বাড়িয়ে নেয়া হয়। চাইনিজ ফ্রাইড রাইসের রঙ সাদা থাকে। এখানে কোন সস বা পেস্ট ব্যবহৃত হয়না।   তথ্যসূত্র   বিষয়শ্রেণী:খাদ্য বিষয়শ্রেণী:ভাত বিষয়শ্রেণী:এশীয় রন্ধনশৈলী বিষয়শ্রেণী:হাওয়াইয়ের রন্ধনশৈলী বিষয়শ্রেণী:পুয়ের্তো রিকীয় রন্ধনশৈলী বিষয়শ্রেণী:নাইজেরীয় রন্ধনশৈলী বিষয়শ্রেণী:মৌরিশিয় রন্ধনশৈলী বিষয়শ্রেণী:চীনা উদ্ভাবন
ড. শাফিউল ইসলাম () বাংলাদেশী প্রযুক্তিবিদ। তিনি কানাডীয় কোম্পানি টেক্সটেক সল্যুশন্‌স (TexTek Solutions) এর ডিরেক্টরসল্যুশন্‌স কোম্পানির বিবরণ ও দ্য ইনস্টিটিউট অব টেক্সটাইল সায়েন্স (The Institute of Textile Science) এর সাবেক প্রেসিডেন্ট। স্পাইডার সিল্ক প্রযুক্তির উদ্ভাবক। যুক্তরাজ্য থেকে টেক্সটাইল বিজ্ঞান ও প্রযুক্তিতে ডক্টরেট ডিগ্রী অর্জন করেন। তার অনেক গবেষণাপত্র, বই ও প্যাটেন্ট প্রকাশ পেয়েছে।   তথ্যসূত্র    বহিঃসংযোগ   স্কলারস্‌ বাংলাদেশ-এ শফিউল ইসলাম-এর সংক্ষিপ্ত জীবনী  স্কলারস্‌ জার্নাল-এ শফিউল ইসলাম-এর সাক্ষাৎকার  বিষয়শ্রেণী:বাংলাদেশী প্রযুক্তিবিদ
এসোয়াতিনি জাতীয় নারী ক্রিকেট দল নারীদের আন্তর্জাতিক ক্রিকেটে এসোয়াতিনি (পূর্বনাম সোয়াজিল্যান্ড)-এর প্রতিনিধিত্ব করে।   আন্তর্জাতিক প্রতিযোগিতা  ২০২১ সালের সেপ্টেম্বর মাসে বতসোয়ানায় অনুষ্ঠিত ২০২১ আইসিসি নারী টি২০ বিশ্বকাপ আফ্রিকা বাছাইপর্ব টুর্নামেন্টে এসোয়াতিনি অংশ নেয়। সে টুর্নামেন্টেই দলটি প্রথমবারের মত আন্তর্জাতিক ক্রিকেট খেলে। এসোয়াতিনির প্রথম আন্তর্জাতিক ম্যাচ ছিল ২০২১ সালের ৯ সেপ্টেম্বর বতসোয়ানার বিরুদ্ধে।  টুর্নামেন্টে এসোয়াতিনি তাদের পাঁচটি খেলার প্রতিটিতে পরাজিত হয়।   খেলোয়াড়  ২০২৩ আইসিসি নারী টি২০ বিশ্বকাপ আফ্রিকা বাছাইপর্ব দ্বিতীয় বিভাগ প্রতিযোগিতায় এসোয়াতিনির দলটি ছিল নিম্নরূপ:  ন্তোম্বিজোনকে ম্‌খাৎশোয়া (অধি.)  ম্বালি দ্লামিনি (সহ-অধি.)  আবাহ্‌লে ন্‌য়িরেন্দা  উইনিলে গিনিন্দজা  তিবুসিসো দ্লামিনি  তেনেলে মালিংগা  দুমসিলে দ্লামিনি  নোকুলুংগা মাবুজা  নোকোয়েতু সিমেলানে  নোথান্দো মাবিলা  ন্‌কোসিংগিপিলে মাম্বা  ন্তোম্বিজোদোয়া ম্‌খাৎশোয়া (উই.)  লিন্দোকুহলে মাম্বা  লিহলে তোবেলা   পরিসংখ্যান  আন্তর্জাতিক ম্যাচের সারসংক্ষেপ — এসোয়াতিনি ২১ সেপ্টেম্বর ২০২৩ তারিখে সর্বশেষ হালনাগাদ।  খেলার রেকর্ড ফরম্যাট  ম্যাচ  জয়  পরাজয়  টাই  ফলাফল হয়নি  প্রথম ম্যাচ টোয়েন্টি২০ আন্তর্জাতিক  ১৪  ০  ১৪  ০  ০  ৯ সেপ্টেম্বর ২০২১   টোয়েন্টি২০ আন্তর্জাতিক   সর্বোচ্চ দলীয় স্কোর: ৮২/৯ বনাম মোজাম্বিক (মানজিনি, ৩১ জুলাই ২০২২)  সর্বোচ্চ একক স্কোর: ১৭, নোথান্দো মাবিলা বনাম মোজাম্বিক (গাবোরোনে, ২ সেপ্টেম্বর ২০২৩)  ইনিংসে সেরা বোলিং বিশ্লেষণ: ৩/২৪, ন্তোম্বিজোনকে ম্‌খাৎশোয়া বনাম মোজাম্বিক (গাবোরোনে, ২ সেপ্টেম্বর ২০২৩)  এসোয়াতিনির হয়ে টি২০আই ক্রিকেটে সর্বোচ্চ রান  খেলোয়াড়  রান  গড়  সময়ম্বালি দ্লামিনি  ৮১  ৫.৭৮  ২০২১–২০২৩ন্তোম্বিজোদোয়া ম্‌খাৎশোয়া  ৪৭  ৩.৯১  ২০২১–২০২৩উইনিলে গিনিন্দজা  ৪৫  ৩.২১  ২০২১–২০২৩ন্তোম্বিজোনকে ম্‌খাৎশোয়া  ৩৯  ৩.০০  ২০২১–২০২৩নোথান্দো মাবিলা  ৩১  ৪.৪২  ২০২১–২০২৩  এসোয়াতিনির হয়ে টি২০আই ক্রিকেটে সর্বোচ্চ উইকেট  খেলোয়াড়  উইকেট  গড়  সময়ন্তোম্বিজোনকে ম্‌খাৎশোয়া  ১৩  ২২.৬১  ২০২১–২০২৩ম্বালি দ্লামিনি  ৭  ৩৯.২৮  ২০২১–২০২৩উইনিলে গিনিন্দজা  ৬  ৪৩.১৬  ২০২১–২০২৩নোকুলুংগা মাবুজা  ৬  ৫২.৮৩  ২০২১–২০২৩লিহলে তোবেলা  ২  ১৪.০০  ২০২২–২০২৩  অন্যান্য দলের বিরুদ্ধে টি২০আই পরিসংখ্যান টি২০আই #১৬৬৬ পর্যন্ত সঠিক পরিসংখ্যান। ২১ সেপ্টেম্বর ২০২৩ তারিখে সর্বশেষ হালনাগাদ।  প্রতিপক্ষ  ম্যাচ  জয়  পরাজয়  টাই  ফলাফল হয়নি  প্রথম ম্যাচ  প্রথম জয় পূর্ণ সদস্যের বিরুদ্ধে  ১  ০  ১  ০  ০  ১১ সেপ্টেম্বর ২০২১   সহযোগী সদস্যের বিরুদ্ধে  ১  ০  ১  ০  ০  ৩ সেপ্টেম্বর ২০২৩    ১  ০  ১  ০  ০  ১৪ সেপ্টেম্বর ২০২১    ১  ০  ১  ০  ০  ৯ সেপ্টেম্বর ২০২১    ৮  ০  ৮  ০  ০  ১৬ সেপ্টেম্বর ২০২১    ১  ০  ১  ০  ০  ১২ সেপ্টেম্বর ২০২১    ১  ০  ১  ০  ০  ৫ সেপ্টেম্বর ২০২৩     তথ্যসূত্র   বিষয়শ্রেণী:জাতীয় নারী ক্রিকেট দল
স্ক্রিন অ্যাক্টরস গিল্ড আজীবন সম্মাননা পুরস্কার হল অভিনয় পেশায় অসাধারণ অবদানের জন্য স্ক্রিন অ্যাক্টরস গিল্ডের জাতীয় সম্মাননা ও শ্রদ্ধাঞ্জলি কমিটি প্রদত্ত একটি পুরস্কার। ১ম স্ক্রিন অ্যাক্টরস গিল্ড পুরস্কার আয়োজনের ৩৩ বছর আগে থেকে এই পুরস্কার প্রদান করা হচ্ছে। ১৯৬২ সালে এই পুরস্কারের প্রথম গ্রহীতা ছিলেন কৌতুকাভিনেতা এডি ক্যান্টর।  ১৯৬২ সাল থেকে ১৯৬৩ ও ১৯৮১ সাল ব্যতীত প্রতি বছর এই পুরস্কার দেয়া হচ্ছে। দুই বার একই বছর দুজনকে এই পুরস্কার প্রদান করা হয়েছিল, প্রথমটি ১৯৮৫ সালে অভিনেতা পল নিউম্যান ও অভিনেত্রী জোয়ান উডওয়ার্ড, এবং দ্বিতীয়টি ২০০০ সালে অসি ডেভিস ও রুবি ডি।  ২০১৭ সাল পর্যন্ত ৫৪ জন ব্যক্তিকে এই পুরস্কার প্রদান করা হয়েছে, যার মধ্যে ৪৫ জন পুরুষ ও ১৯ জন নারী।  গ্রহীতাদের তালিকা  বছর গ্রহীতা ১৯৬২ এডি ক্যান্টর ১৯৬৪ স্ট্যান লরেল ১৯৬৫ বব হোপ ১৯৬৬ বারবারা স্ট্যানউইক ১৯৬৭ উইলিয়াম গার্গ্যান ১৯৬৮ জেমস স্টুয়ার্ট ১৯৬৯ এডওয়ার্ড জি. রবিনসন ১৯৭০ গ্রেগরি পেক ১৯৭১ চার্লটন হেস্টন ১৯৭২ ফ্রাঙ্ক সিনাত্রা ১৯৭৩ মার্থা রে ১৯৭৪ ওয়াল্টার পিজেওন ১৯৭৫ রোজালিন্ড রাসেল ১৯৭৬ পার্ল বেইলি ১৯৭৭ জেমস ক্যাগনি ১৯৭৮ এডগার বার্জেন ১৯৭৯ ক্যাথরিন হেপবার্ন ১৯৮০ লিয়ন অ্যামস ১৯৮২ ড্যানি কে ১৯৮৩ রাফ বেলামি ১৯৮৪ ইগি ওল্‌ফিংটন ১৯৮৫ পল নিউম্যান ও জোয়ান উডওয়ার্ড ১৯৮৬ নানেট ফাব্রে ১৯৮৭ রেড স্কেলটন ১৯৮৮ জিন কেলি ১৯৮৯ জ্যাক লেমন ১৯৯০ ব্রক পিটারস ১৯৯১ বার্ট ল্যাঙ্কেস্টার ১৯৯২ অড্রি হেপবার্ন ১৯৯৩ রিকার্ডো মন্টালবান ১৯৯৪ জর্জ বার্নস ১৯৯৫ রবার্ট রেডফোর্ড ১৯৯৬ অ্যাঞ্জেলা ল্যান্সবারি ১৯৯৭ এলিজাবেথ টেলর ১৯৯৮ কার্ক ডগলাস ১৯৯৯ সিডনি পোয়াটিয়ে ২০০০ অসি ডেভিস  রুবি ডি ২০০১ এড আসনার ২০০২ ক্লিন্ট ইস্টউড ২০০৩ কার্ল মালডেন ২০০৪ জেমস গার্নার ২০০৫ শার্লি টেম্পল ২০০৬ জুলি অ্যান্ড্রুজ ২০০৭) চার্লস ডারনিং ২০০৮ জেমস আর্ল জোন্স ২০০৯ বেটি হোয়াইট ২০১০ আর্নেস্ট বোর্গনাইন ২০১১ ম্যারি টাইলার মুর ২০১২ ডিক ভ্যান ডাইক ২০১৩ রিতা মোরেনো ২০১৪ ডেবি রেনল্ডস ২০১৫ ক্যারল বার্নেট ২০১৬ লিলি টমলিন ২০১৭ মরগান ফ্রিম্যান ২০১৮ অ্যালান আলডা  তথ্যসূত্র  বহিঃসংযোগ  sagawards.org  বিষয়শ্রেণী:স্ক্রিন অ্যাক্টরস গিল্ড পুরস্কার বিষয়শ্রেণী:আজীবন সম্মাননা পুরস্কার বিষয়শ্রেণী:স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
দীপা মেহতা (জন্ম: ১৯৫০) একজন বিতর্কিত ভারতীয়-কানাডীয় চলচ্চিত্র পরিচালক এবং চিত্রনাট্যকার। তিনি দিল্লী এবং টরন্টো-তে বসবাস করেন।  উপাদান ত্রয়ী দীপা মেহতা "এলিমেন্ট্‌স ত্রয়ী" নামে খ্যাত চলচ্চিত্র তিনটির জন্য সবচেয়ে বিখ্যাত। তার এই চলচ্চিত্রগুলোতে ভারতের বিখ্যাত অনেক অভিনেতা অভিনয় করেছেন। এদের মধ্যে রয়েছেন আমির খান ও শাবানা আজমি। এই ত্রয়ীর চলচ্চিত্রগুলোর নাম হল:  চলচ্চিত্রতালিকা স্যাম অ্যান্ড মি (১৯৯১) ক্যামেলিয়া (১৯৯৪) ফায়ার (১৯৯৬) আর্থ (১৯৯৮) বলিউড/হলিউড (২০০২) দ্য রিপাবলিক অব লাভ (২০০৩) ওয়াটার (২০০৫)  দ্য ফরগোটেন ওমেন (২০০৮) (তথ্যচিত্র - লেখক) হেভেন অন আর্থ (২০০৮) মিডনাইট'স চিলড্রেন (২০১২) - সালমান রুশদির উপন্যাস অবলম্বনে এক্সক্লুশন (২০১৪) বীবা বয়েজ (২০১৫)http://www.rediff.com/movies/report/randeep-hooda-plays-gangster-in-deepa-mehtas-next/20140822.htm অ্যানাটমি অব ভায়োলেন্স (২০১৬)  পুরস্কার  আইনশাস্ত্রের ডক্টর, ভিক্টোরিয়া বিশ্ববিদ্যালয়, ২০০৯ Governor General's Performing Arts Awards for Lifetime Artistic Achievement, ২০১২  সদস্য, অর্ডার অব অন্টারিও, ২০১৩  কর্মকর্তা, অর্ডার অব কানাডা, ২০১৩   তথ্যসূত্র    বহিঃসংযোগ      Hamilton Mehta Productions  Deepa Mehta In Profile , a short film tribute on her Governor General's Performing Arts Award, National Film Board of Canada website  Deepa Mehta speaks with WSWS 15 May 2006 with Richard Phillips on the World Socialist Web Site  বিষয়শ্রেণী:১৯৫০-এ জন্ম বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:কানাডীয় চলচ্চিত্র পরিচালক বিষয়শ্রেণী:কানাডীয় চিত্রনাট্যকার বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় নারী চিত্রনাট্যকার বিষয়শ্রেণী:নারী চলচ্চিত্র পরিচালক বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:অমৃতসরের ব্যক্তি বিষয়শ্রেণী:ভারতীয়-কানাডীয় বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:ভারতীয় নারী প্রামাণ্য চলচ্চিত্র নির্মাতা বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:২০শ শতাব্দীর কানাডীয় লেখিকা বিষয়শ্রেণী:পাঞ্জাব, ভারতের নারী ব্যবসায়ী বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:২০শ শতাব্দীর ভারতীয় নারী বিষয়শ্রেণী:২১শ শতাব্দীর ভারতীয় নাট্যকার বিষয়শ্রেণী:কানাডীয় হিন্দু বিষয়শ্রেণী:কানাডীয় নারী চলচ্চিত্র প্রযোজক বিষয়শ্রেণী:ভারতীয় প্রামাণ্য চলচ্চিত্র নির্মাতা বিষয়শ্রেণী:ভারতীয় টেলিভিশন পরিচালক বিষয়শ্রেণী:জীবিত ব্যক্তি বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী
মুক্তিযুদ্ধ পদক বা মুক্তিযুদ্ধ পুরস্কার বাংলাদেশ সরকার কর্তৃক প্রদত্ত বেসামরিক সম্মাননা পদক। ১৯৭১ সালের বাংলাদেশের স্বাধীনতা যুদ্ধের স্মৃতি সংরক্ষণ ও চেতনা বিকাশে ২০২১ সালের ৯ আগস্ট প্রবর্তন করা হয়। প্রতি বছর বাংলাদেশের বিজয় দিবস আগের দিন ১৫ ডিসেম্বর এই পদক প্রদান করা হবে। এই পদক জাতীয় জীবনে রাষ্ট্র কর্তৃক নির্ধারিত মুক্তিযুদ্ধের স্মৃতি সংরক্ষণ এবং চেতনা বিকাশে ব্যক্তি ও সংগঠন/সংস্থার গুরুত্বপূর্ণ অবদান ও গৌরবোজ্জ্বল ভূমিকার জন্য রাষ্ট্রীয় পর্যায়ে সম্মানিত ও উৎসাহিত করতে  বাংলাদেশের নাগরিক এমন ব্যক্তি বা গোষ্ঠিকে প্রদান করা হবে। এছাড়াও ব্যক্তির পাশাপাশি জাতীয় জীবনের নির্দিষ্ট ক্ষেত্রে অনন্য উল্লেখযোগ্য অবদানের জন্য প্রতিষ্ঠানসমূহকেও এই পুরস্কার প্রদান করা হবে।   ৭টি বিভাগে এ পদক প্রদান করা হবে। প্রত্যেক পদকপ্রাপ্তদের একটি ১৮ ক্যারেট স্বর্ণ নির্মিত ২৫ গ্রাম ওজন বিশিষ্ট পদক, একটি সম্মাননাসূচক পদকের রেপ্লিকা এবং  দুই লাখ টাকা দেয়া হবে।   বাছাই পদ্ধতি  বাংলাদেশের মুক্তিযুদ্ধ বিষয়ক মন্ত্রণালয় পদক প্রদানের লক্ষ্যে  মনোনয়ন আহ্বান করে। পদক প্রদানের জন্য ব্যক্তির সামগ্রিক জীবনের কৃতিত্ব ও অবদানকে গুরুত্ব প্রদান করা হয়। ব্যক্তি পর্যায়ে মনোনিত ব্যক্তি বাংলাদেশের নাগরিক ও মুক্তিযুদ্ধে উল্লেখযোগ্য অবদান রাখা বিদেশি নাগরিকও এ পদকে মনোনিত হতে পারেন।  বেসরকারি সংস্থা বা প্রতিষ্ঠানের ক্ষেত্রে সরকার স্বীকৃত কোন প্রতিষ্ঠান অথবা যুদ্ধকালীন বা যুদ্ধ পরবর্তী সর্বজনবিদিত,  মুক্তিযুদ্ধের চেতনা বাস্তবায়নে অগ্রণী ভূমিকা পালনে অনন্য হতে হবে।  সরকারি দপ্তর, সংস্থা বা প্রতিষ্ঠানের ক্ষেত্রে মুক্তিযুদ্ধের চেতনা বিকাশে সরাসরি অবদান রাখা মন্ত্রণালয়/বিভাগ, মন্ত্রণালয় বিভাগের অধীন দপ্তর, সংস্থা বা প্রতিষ্ঠান বিবেচিত হবে।   অযোগ্যতা  ক) রাষ্ট্রবিরোধী কার্যকলাপে/ফৌজদারি আইনে শাস্তিপ্রাপ্ত  খ) ফৌজদারি অপরাধে দণ্ডিত বা দেউলিয়া কোন ব্যক্তি বা প্রতিষ্ঠান  খ) মুক্তিযুদ্ধের চেতনাবিরোধী কোন ব্যক্তি বা প্রতিষ্ঠান  গ) একবার পদকপ্রাপ্ত ব্যক্তি বা প্রতিষ্ঠান পরবর্তী ১০ (দশ) বছরে একই বিষয়ে পুনরায় মনোনিত হবে না।   পদকের ক্ষেত্র  মুক্তিযুদ্ধ পদক প্রদানের ক্ষেত্রে বাংলাদেশ সরকার কর্তৃক নির্ধারিত কিছু বিষয়ের প্রতি নজর দেয়া হয়:  ১. স্বাধীনতা সংগ্রাম ও মুক্তিযুদ্ধে সংগঠনে ভূমিকা  ২. সরাসরি মুক্তিযুদ্ধে অংশগ্রহণ ও বীরত্বপূর্ণ ভূমিকা পালন  ৩. স্বাধীনতা পরবর্তীকালে মুক্তিযুদ্ধের চেতনা বাস্তবায়ন  ৪. মুক্তিযুদ্ধ/স্বাধীনতা বিষয়ক সাহিত্য রচনা  ৫. মুক্তিযুদ্ধ ভিত্তিক চলচ্চিত্র/তথ্যচিত্র/নাটক নির্মাণ/সাংস্কৃতিক কর্মকাণ্ড  ৬. মুক্তিযুদ্ধ ও স্বাধীনতা বিষয়ক গবেষণা  ৭. মুক্তিযুদ্ধের স্মৃতি সংরক্ষণ  এর বাইরেও সরকার কর্তৃক নির্ধারিত যে কোন ক্ষেত্র থাকতে পারে।   তথ্যসূত্র   বিষয়শ্রেণী:বাংলাদেশের বেসামরিক পুরস্কার ও সম্মাননা বিষয়শ্রেণী:বাংলাদেশের পুরস্কার বিষয়শ্রেণী:২০২১-এ প্রবর্তিত পুরস্কার
মিশন রঞ্জন দাস আসামের ভারতীয় জনতা পার্টির রাজনীতিবিদ। তিনি ১৯৯১, ২০০০, ২০০১ ও ২০০৬ সালে করিমগঞ্জ উত্তর আসন থেকে আসাম বিধানসভা নির্বাচনে নির্বাচিত হয়েছেন। In Assam, political parties saw great highs and lows of electoral   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:আসামের রাজ্যসভা সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ১৯৯১-১৯৯৬ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:করিমগঞ্জ জেলার ব্যক্তি বিষয়শ্রেণী:ভারতীয় জনতা পার্টির রাজ্যসভা সদস্য
রৌহা ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি।   প্রশাসনিক এলাকা  গ্রাম সমূহ– রৌহা, বেপারীপাড়া, আমতলা, বেলতলা, চরপাড়া, গড়পাড়া, ফটিয়ামারী, হালগড়া, চর রাম জগনাথ, আশ্রয়ন কেন্দ্র।   আয়তন ও জনসংখ্যা  আয়তন– ৬.০৩ (বর্গ কিঃ মিঃ)। জনসংখ্যা- ১০০০০জন। (২০১১ সালের আদম শুমারি অনুযায়ী)   শিক্ষা  শিক্ষার হার : – ৬৭%। (২০০১ এরশিক্ষা জরীপ অনুযায়ী)  শিক্ষা প্রতিষ্ঠান   সরকারী প্রাথমিক বিদ্যালয় ৭টি  বে-সরকারী রেজিঃ প্রাঃবিদ্যালয় ২টি     উচ্চ বিদ্যালয় ৪টি  মাদ্রাসা- ১টি   দর্শনীয় স্থান    জনপ্রতিনিধিঃ মোঃ ইউসুফ আলী, ইউ পি সদস্য ১ নং ওয়ার্ড ১৩ নং রৌহা ইউনিয়ন পরিষদ,শেরপুর সদর শেরপুর ময়মনসিংহ  বর্তমান চেয়ারম্যান- মো: সাইফুজ্জামান সোহেল ২০২১ ইং  প্রাক্তন চেয়ারম্যানগণের তালিকা  চেয়ারম্যানের নামদায়িত্বকালমোঃ সাইফুজ্জামান সোহেল২০২১মোঃ উমর আলী মোল্লা১৯৯৭-২০০১মোঃ সাইফুজ্জামান২০০১-২০১১মোঃ উমর আলী মোল্লা২০১১মোঃ শফিকুল ইসলাম মিজু   আরও দেখুন    ময়মনসিংহ বিভাগে  শেরপুর জেলা  শেরপুর সদর উপজেলা   তথ্যসূত্র   বিষয়শ্রেণী:শেরপুর সদর উপজেলার ইউনিয়ন
সহবাস () হলো সংস্কৃত পরিভাষা যার আক্ষরিক অর্থ একসাথে বসবাস করা বা ঘনিষ্ঠ সাহচর্য। এটি আধ্যাত্মিক পশ্চাদপসরণ বা গুরু কর্তৃক অনুষ্ঠিত সমাবেশকেও উল্লেখ করে, যেখানে তার ভক্তরা তার সঙ্গ উপভোগ করতে পারে, অর্থাৎ তার শারীরিক উপস্থিতি, অথবা তার সম্মানে সমাবেশ যেখানে তার অনুসারীরা তাকে স্মরণ করতে মিলিত হয়।Davis, Frank; The Master's Glossary  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:সংস্কৃত শব্দ ও বাক্যাংশ